
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3288 

23 Δεκεμβρίου 2013 


ΑΠΟΦΑΣΕΙ Σ 

Αριθμ. 57230/ΔΕ- 6868 

Τακτοποίηση πληρωμών Δημοσίων Επενδύσεων με τη 
λήξη του οικονομικού έτους, χρηματοδότηση του 
επομένου και ρύθμιση σχετικών θεμάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 
ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

α. Τις διατάξεις του άρθρου 2 του Ν. 2212/22.9.52 (ΦΕΚ 
266/Α725.9.52), του άρθρου 3 παρ. 5 του Ν.Δ. 2957/10.8.54 
(ΦΕΚ 486/Α718.8.54) και του άρθρου 1 και άρθρου 5 του 
Ν.Δ. 4355/20.8.64 (ΦΕΚ 146/Α728.8.64) καθώς και τις δι¬ 
ατάξεις του Ν. 3614 (ΦΕΚ 267/3.12.2007). 

β. Τις διατάξεις του Ν. 2362/1995 «Περί Δημοσίου Λο¬ 
γιστικού Ελέγχου των δαπανών του Κράτους και άλλες 
διατάξεις», όπως τροποποιήθηκε και ισχύει. 

γ. Του άρθρου 29Α του Ν. 1558/1985 (Α7137) που προ¬ 
στέθηκε με το άρθρο 27 του Ν. 2081/92 (Α7154), όπως 
το πρώτο εδάφιο της παραγράφου 2 αυτού αντικατα- 
στάθηκε με το άρθρο 1, παρ. 2 του Ν. 2469/1997 (Α738). 

δ. Των άρθρων 3 και 28 παρ. 2 του Ν. 3979/2011 «Για την 
ηλεκτρονική διακυβέρνηση και λοιπές διατάξεις» (Α7138). 

ε. Τις αποφάσεις των Υπουργών Συντονισμού και 
Οικονομικών αριθ. 25812/19.6.52, 21356/12.3.53 (ΦΕΚ 75/ 
Β726.3.53), 32965/23.5.53 (ΦΕΚ 128/Β78.6.53), 39410/30.6.53 
(ΦΕΚ 167/Β731.7.53), 502Θ2/ΛΟ 607/16.12.59, 41891/ΛΟ 
935/14.11.60 (ΦΕΚ 485/Β730.11.60), 46450/ΛΟ 975/21.12.60 
(ΦΕΚ 3/Β74.1.61), 61029/ΛΟ 393/23.12.64 (ΦΕΚ 118/Β711.2.65) 
και 72589/ΛΟ 467/27.12.65 (ΦΕΚ 6/Β'/11.1.66) «περί τρό¬ 
που ενεργείας πληρωμών δημοσίων επενδύσεων κ.λπ.» 
και την απόφασή μας αριθ. 8511/493/17.1.72 (ΦΕΚ 78/ 
Β727.1.72) «περί εφαρμογής διοικητικής αποκέντρωσης 
στην ενταλματοποίηση των δαπανών δημοσίων επεν¬ 
δύσεων» καθώς και την απόφαση Χ.Δ.9035/30.7,73 «περί 
Γενικών Διατάξεων που αναφέρονται στην εκτέλεση, 
χρηματοδότηση κ.λπ.Έργων και μελετών του Προγράμ¬ 
ματος Δημοσίων Επενδύσεων» και την απόφαση 4118/ 
ΔΕ-649/29.01.2007. 


στ. Το Ν. 3845/2010 (ΦΕΚ 65/Α') «Μέτρα για την εφαρ¬ 
μογή του μηχανισμού στήριξης της ελληνικής οικονο¬ 
μίας από τα κράτη - μέλη της Ζώνης του ευρώ και το 
Διεθνές Νομισματικό Ταμείο», 
ζ. Το άρθρο 9 του Ν. 4205/6.11.2013 (ΦΕΚ 242 Α). 
η. Την ΚΥΑ 2/51571/0020/30.7.2010 «Σύσταση λογαρια¬ 
σμού για την εθνική συγχρηματοδότηση των Διαρθρω¬ 
τικών Ταμείων και του Ταμείου Συνοχής». 

0. Την με αριθμ. 44009/ΔΕ 5154 (1) κοινή υπουργική 
απόφαση (ΦΕΚ 2595/15.10.2013) των Υπουργών Οικονομι¬ 
κών - Ανάπτυξης και Ανταγωνιστικότητας «Καθορισμός 
τρόπου πληρωμής των δαπανών δημοσίων επενδύσεων 
από τους λογαριασμούς των έργων που τηρούνται στην 
Τράπεζα της Ελλάδος μέσω ηλεκτρονικών εντολών». 

ι. Την εγκύκλιο του Υπουργείου Συντονισμού αριθ. ΛΟ 
588/15.6.56 «περί διαδικασίας χρηματοδότησης δημοσίων 
επενδύσεων». 

κ. Τις διατάξεις των Συλλογικών Αποφάσεων έτους 
2013. 

λ. Το άρθρο 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα», που κυρώθηκε 
με το άρθρο πρώτο του Π.Δ. 63/2005 (ΦΕΚ 98/Α72005). 

μ. Το Π.Δ. 178/2000 (ΦΕΚ 165/Α714.7.2000) «Οργανισμός 
του Υπουργείου Εθνικής Οικονομίας. 

μα. Το Π.Δ. 189/2009 (ΦΕΚ 221/Α75-11-2009) περί Κα¬ 
θορισμού και ανακατανομής αρμοδιοτήτων των Υπουρ¬ 
γείων, όπως έχει τροποποιηθεί και ισχύει. 

μβ. Το Π.Δ. 110/2011 «Διορισμός Αντιπροέδρων της 
Κυβέρνησης, Υπουργών, Αναπληρωτών Υπουργών και 
Υφυπουργών», (Α7243). 

μγ. Το Π.Δ. 136/98 «Περιορισμοί έκδοσης Χρηματικών 
Ενταλμάτων Προπληρωμών. 

μδ. Την εγκύκλιο του Υπουργείου Ανάπτυξης, Αντα¬ 
γωνιστικότητας, Υποδομών Μεταφορών και Δικτύων 
αριθ. πρωτ. 12613/ΔΕ1311/21.3.2013 περί «Οδηγιών για την 
έγκριση και χρηματοδότηση του ΠΔΕ 2013 και τον προ¬ 
γραμματισμό δαπανών ΠΔΕ 2014-2016 σύμφωνα με το 
Μεσοπρόθεσμο Πλαίσιο Δημοσιονομικής Στρατηγικής 
2013-2016». 

με. Τον υπ’ αριθμ. 51123/ΔΕ8838/24.11.11 οδηγό χρήσης 
Πληροφοριακού Συστήματος Παρακολούθησης Πληρω¬ 
μών και Οφειλών Δημοσίων Επενδύσεων (Π.ΣΥ.Π.Π.Ο.Δ.Ε.). 

μζ. Το Π.Δ 118/2013 (ΦΕΚ Α7152/25.06.2013) «Τροπο¬ 
ποίηση του Π.Δ. 85/2012 (Α'/141) - Ίδρυση Υπουργείου 
Υποδομών, Μεταφορών και Δικτύων και Υπουργείου 
Πολιτισμού και Αθλητισμού και μετονομασία των Υπουρ¬ 
γείων Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων και Παιδείας και Θρησκευμάτων, 
Πολιτισμού και Αθλητισμού σε Υπουργείο Ανάπτυξης 
και Ανταγωνιστικότητας και σε Υπουργείο Παιδείας και 
Θρησκευμάτων αντιστοίχως» (Α7152). 

μη. Το Π.Δ. 119/2013 (ΦΕΚ Α7153/25.06.2013) «Διορισμός 
Υπουργών, Αναπληρωτών Υπουργών και Υφυπουργών». 

μθ. Την με αρ. πρωτ. Υ48/9.7.2012 (ΦΕΚ Β72105) από¬ 
φαση του Πρωθυπουργού «Καθορισμός αρμοδιοτήτων 
του Αναπληρωτή Υπουργού Οικονομικών Χρήστου Στα- 
ϊκούρα» (ΓΛΚ). 

ν. Τον Προϋπολογισμό και το Πρόγραμμα Δημοσίων 
Επενδύσεων ετών 2013 - 2014. 

ξ. Την ανάγκη να διαχωριστούν οι πληρωμές δημοσίων 
επενδύσεων του οικονομικού έτους που λήγει, να καθο- 
ρισθεί η διαδικασία της χρηματοδότησης για το επόμε¬ 
νο και να ρυθμιστούν ορισμένα άλλα σχετικά θέματα. 

ξα. Το γεγονός ότι από τη διάταξη αυτής της απόφα¬ 
σης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Για την τακτοποίηση των πληρωμών δημοσίων επεν¬ 
δύσεων με τη λήξη του οικονομικού έτους καθώς επί¬ 
σης και για την ομαλή συνέχιση της εκτέλεσης του 
προγράμματος κατά τις αρχές του επομένου έτους, να 
εφαρμοσθούν τα ακόλουθα: 

Α. ΤΑΚΤΟΠΟΙΗΣΗ ΠΛΗΡΩΜΩΝ ΤΟΥ ΟΙΚΟΝΟΜΙΚΟΥ 
ΕΤΟΥΣ 2013 

Α.1. Προθεσμία ενέργειας πληρωμών του οικονομικού 
έτους που λήγει 

1.1. Γ ια την καλύτερη δυνατή αξιοποίηση των δια¬ 
θεσίμων πόρων του προγράμματος σύμφωνα και με 
τις οδηγίες της εγκυκλίου του ΠΔΕ με αρ. πρ. 12613/ 
ΔΕ1311/21.3.2013 και για τη διευκόλυνση των εργασιών 
της Τράπεζας Ελλάδος ιδιαίτερα τον μήνα Δεκέμβριο, 
παρακαλούμε να εκτελούνται κατανομές χρηματοδότη¬ 
σης μέχρι 27/12/2013 και να είναι σε θέση να εκτελέσει 
το νέο πρόγραμμα από 2/1/2014 χωρίς καθυστερήσεις. 

1.2. Οι αναλήψεις από τους λογαριασμούς δημοσίων 
επενδύσεων που τηρούνται στην Τράπεζα της Ελλάδος, 
για την πραγματοποίηση πληρωμών εσωτερικού ή εξω¬ 
τερικού σε βάρος του προϋπολογισμού δημοσίων επεν¬ 
δύσεων του οικονομικού έτους που λήγει, επιτρέπεται 
να γίνουν το αργότερο μέχρι τις 31 Δεκεμβρίου 2013. 

Ιδιαίτερα πρέπει να προσεχθεί ώστε πριν την έκδο¬ 
ση επιταγών από τους υπολόγους διαχειριστές των 
έργων κατά το μήνα Δεκέμβριο, να έχει εξασφαλιστεί 
επαρκές υπόλοιπο στους αντίστοιχους λογαριασμούς, 
με εντολές κατανομών που έχουν ήδη εκτελεστεί από 
την Τράπεζα της Ελλάδος. 

Αν δεν τηρηθεί πιστά η ανωτέρω πάγια διαδικασία, 
επιταγές που θα εκδίδονται χωρίς επαρκές υπόλοιπο 
και θα κατατίθενται προς πληρωμή στην Τράπεζα της 
Ελλάδος, δεν θα εξοφλούνται και η ευθύνη θα βαρύνει 
αποκλειστικά όσους εμπλέκονται. 

Α.2. Προθεσμία επιστροφής υπολοίπων προκαταβολών 

2.1. Οι υπόλογοι διαχειριστές των λογαριασμών δημο¬ 
σίων επενδύσεων υποχρεούνται, σύμφωνα με την καθιε¬ 
ρωμένη διαδικασία, μέχρι 31-12-2013 να καταθέσουν κάθε 
υπόλοιπο προκαταβολής, που έχουν αναλάβει κατά τη 


διάρκεια του οικονομικού έτους που λήγει, στο λογα¬ 
ριασμό «Αδιάθετα υπόλοιπα παρελθόντων οικονομικών 
ετών». 

2.2. Οι αρμόδιες υπηρεσίες των Φορέων πρέπει να 
δώσουν τις απαραίτητες σχετικές οδηγίες στους δια¬ 
χειριστές των έργων και να ελέγξουν κάθε περίπτωση 
που δεν θα είναι σύμφωνη με την ως άνω διαδικασία. 

2.3. Από την ανωτέρω υποχρέωση εξαιρούνται: 

α. Οι διαχειριστές λογαριασμών διοικητικών δαπανών 
για τις πληρωμές μηνός Δεκεμβρίου 2013, οι οποίοι υπο- 
χρεούνται τα τυχόν αδιάθετα υπόλοιπα προκαταβολών 
να τα καταθέσουν εντός του μηνός Ιανουάριου 2014 
στο λογαριασμό "αδιάθετα υπόλοιπα παρελθόντων οι¬ 
κονομικών ετών". 

β. Τα Νομικά Πρόσωπα Δημοσίου Δικαίου καθώς και 
οι Δημόσιοι Οργανισμοί, που έχουν ορισθεί διαχειριστές 
λογαριασμών δημοσίων επενδύσεων σύμφωνα με την 
απόφαση αριθ. 32965/23.5.53, για τους οποίους έχουν 
εφαρμογή οι ισχύουσες ειδικές διατάξεις. 

γ. Η Τ ράπεζα της Ελλάδος για τις αναλήψεις που κάνει 
από τον αντίστοιχο λογαριασμό δαπανών εξωτερικού. 

Α.3. Προθεσμία αποστολής δικαιολογητικών και έκδο¬ 
ση χρηματικών ενταλμάτων 

3.1. Οι αρμόδιες υπηρεσίες των Υπουργείων, υποχρε- 
ούνται να στείλουν τα δικαιολογητικά των πληρωμών 
που θα γίνουν μέχρι το τέλος Δεκεμβρίου 2013 σε βάρος 
του προϋπολογισμού δημοσίων επενδύσεων του οικονο¬ 
μικού έτους που λήγει, στις Υπηρεσίες Δημοσιονομικού 
Ελέγχου που εδρεύουν στα Υπουργεία, τους νομούς της 
χώρας ή το Ειδικό Λογιστήριο, το αργότερο μέχρι το 
τέλος Ιανουάριου 2014. 

3.2. Εξουσιοδοτούνται οι ανωτέρω Υπηρεσίες Δημο¬ 
σιονομικού Ελέγχου και το Ειδικό Λογιστήριο να συνε- 
χίσουν, με βάση τα δικαιολογητικά που θα τους απο- 
στέλλονται σύμφωνα με την προηγούμενη παράγραφο, 
την έκδοση συμψηφιστικών χρηματικών ενταλμάτων 
πληρωμής (τακτικών ή προπληρωμής) σε βάρος των 
πιστώσεων του προϋπολογισμού δημοσίων επενδύσε¬ 
ων του οικονομικού έτους που λήγει, μέχρι το τέλος 
Μαρτίου 2014 το αργότερο. 

3.3 Προκειμένου για τακτοποιήσεις πληρωμών πα¬ 
ρελθόντων ετών, για τις οποίες δεν έχουν εκδοθεί 
συμψηφιστικά χρηματικά εντάλματα, με αποτέλεσμα 
να μην εμφανίζονται στον απολογισμό του Κράτους, 
εκδίδονται εντάλματα πληρωμών σε βάρος ειδικής πί¬ 
στωσης που βαρύνει το όριο πιστώσεων του Υπουργείου 
Οικονομικών και περιλαμβάνεται κάθε φορά στο ΠΔΕ 
με απόφαση του Υπουργού Οικονομικών, ύστερα από 
αιτιολογημένη πρόταση των Υπηρεσιών Δημοσιονομικού 
Ελέγχου των φορέων, και τούτο μόνο εάν οι δαπάνες 
διενεργήθηκαν εντός του ύψους των εγκεκριμένων προ¬ 
ϋπολογισμών των έργων 

3.4. Οι πιστώσεις του προϋπολογισμού δημοσίων 
επενδύσεων που μεταβιβάστηκαν στους δευτερεύοντες 
διατάκτες με επιτροπικά εντάλματα ισχύουν, εφόσον 
δεν ανακλήθηκαν, μέχρι της ίδιας ως άνω ημερομηνίας, 
δηλαδή μέχρι τέλος Μαρτίου 2014. 

Α.4. Ανάκληση αδιαθέτων υπολοίπων του οικονομικού 
έτους που λήγει. 

4.1. Προς τακτοποίηση και διαχωρισμό των πληρωμών 
δημοσίων επενδύσεων του οικονομικού έτους που λή- 

γει, ανακαλούνται όλα τα κατά την 31 Δεκεμβρίου 2013 
υπόλοιπα των λογαριασμών δημοσίων επενδύσεων που 
τηρούνται στην Τράπεζα της Ελλάδος. 

Εξαιρούνται τα υπόλοιπα των λογαριασμών 231 που 
έχουν ως διαχειριστή ΝΠΔ.Δ ή Ν.Π.Ι.Δ ή Δημόσιο Οργα¬ 
νισμό για τους οποίους έχουν εφαρμογή οι διατάξεις 
της απόφασης αριθ. 32965/23.5.53, καθώς επίσης και 
αυτών που έχουν ενταχθεί στην κατηγορία των «λοιπών 
λογαριασμών». 

Εξαιρούνται επίσης τα υπόλοιπα των λογαρια¬ 
σμών 020.1 για τα οποία εφαρμόζονται οι διατάξεις 
που διέπουν τον Κεντρικό Λογαριασμό ΕΣΠΑ, και τα 
οποία σύμφωνα με την κοινή υπουργική απόφαση 
2/51571/0020/30.7.2010 «δεν επιστρέφονται και παραμέ¬ 
νουν διαθέσιμα στους λογαριασμούς των έργων για 
πληρωμές τα επόμενα έτη». 

Οι Υπηρεσίες Δημοσιονομικού Ελέγχου στις εν λόγω 
περιπτώσεις ενταλματοποιούν δαπάνες έργων του 
έτους 2014, των οποίων οι εντολές κατανομής χρημα¬ 
τοδότησης έχουν εκτελεστοί το έτος 2013 μέσω του 
Κεντρικού Λογαριασμού ΕΣΠΑ. 

4.2. Υποχρεούνται οι αρμόδιες υπηρεσίες των Φορέων 
να προβούν στις απαραίτητες ενέργειες της ηλεκτρονι¬ 
κής διασύνδεσης όλων των υπολόγων με την Τράπεζα 
της Ελλάδος για την άμεση ενημέρωσή τους σχετικά 
με τις κινήσεις των λογαριασμών των έργων που δια¬ 
χειρίζονται. 

Στις περιπτώσεις που έργα Δημοσίων Επενδύσεων 
έχουν ως υπολόγους διαχειριστές Ν.Π.Δ.Δ. ή Ν.Π.Ι.Δ ή 
Οργανισμούς ή Δημόσιες Επιχειρήσεις, τα οποία με πρό¬ 
σφατη νομοθεσία καταργούνται ή συγχωνεύονται, τότε 
οι αρμόδιες Οικονομικές Υπηρεσίες των αντίστοιχων 
Φορέων Χρηματοδότησης των έργων αυτών (Υπουργεία 
ή Περιφέρειες), θα πρέπει να φροντίζουν για την έκδοση 
και αποστολή στην Τράπεζα της Ελλάδος απόφασης 
αντικατάστασης του καταργούμενου φορέα υπολόγου- 
διαχειριστή με τον νέο, για κάθε Κωδικό Έργου, έτσι 
όπως προκύπτει μετά την κατάργηση ή συγχώνευσή 
τους. 

4.3. Η εξόφληση των διοικητικών δαπανών του έτους 
που λήγει, πρέπει να γίνει μέχρι το τέλος Δεκεμβρίου 
2013 είτε με τακτική πληρωμή είτε με ανάληψη προ¬ 
καταβολής μέσα στον ίδιο μήνα, η οποία θα αποδοθεί, 
όπως καθορίζεται στην ανωτέρω παράγραφο 3.1 μέχρι 
το τέλος Ιανουάριου 2014. 

Α.5. Υποχρέωση καταγραφής στοιχείων πληρωμών 
και οφειλών στο Πληροφοριακό Σύστημα Παρακολού¬ 
θησης Πληρωμών και Οφειλών Δημοσίων Επενδύσεων 
(ΠΣΥΠΠΟΔΕ) 

Οι Διαχειριστές Οφειλών οφείλουν να ενημερώνουν 
τη Δ.Δ.Ε. για τα στοιχεία των Υπολόγων που πραγμα¬ 
τοποιούν πληρωμές των έργων των ΣΑ του Φορέα τους 
και οι οποίοι, σύμφωνα με τα σχετικά έγγραφα φέρουν 
την ευθύνη να εισάγουν στοιχεία στο Π.ΣΥ.Π.Π.Ο.Δ.Ε. 
Οι αποστελλόμενες καταστάσεις επικαιροποιούνται 
με όλες τις τυχόν μεταβολές που πραγματοποιούνται 
(νέοι ορισμοί ή αντικατάσταση υπολόγων-διαχειριστών 
ή εκπροσώπων, κ.λπ.). 

Επίσης, οι Διαχειριστές Οφειλών έχουν την ευθύνη της 
εποπτείας για την εισαγωγή όλων των απαιτούμενων 
στοιχείων στο σύστημα από τους Υπολόγους. Οι Υπόλο¬ 
γοι - διαχειριστές έργων του Π.Δ.Ε. θα πρέπει μέχρι το 
τέλος του 2013 να έχουν ολοκληρώσει την καταχώρηση 


στο Π.ΣΥ.Π.Π.Ο.Δ.Ε. όλων των παραστατικών (τιμολογίων 
ή ισοδύναμων εγγράφων) του τρέχοντος έτους καθώς 
και όλων των ληξιπρόθεσμων παραστατικών των προ¬ 
ηγούμενων ετών. 

Τα παραπάνω κρίνονται σημαντικά για την παρακο¬ 
λούθηση των πληρωμών του ΠΔΕ και των ληξιπρόθε¬ 
σμων οφειλών μέσω του συστήματος Π.ΣΥ.Π.Π.Ο.Δ.Ε. 
και ιδιαιτέρως ενόψει της εφαρμογής της πληρωμής 
των δαπανών του ΠΔΕ μέσω ηλεκτρονικών εντολών, 
βάσει των σχετικών διατάξεων της κοινής υπουργικής 
απόφασης με αριθμ. 44009/ΔΕ 5154 (ΦΕΚ 2595/15.10.2013), 
που προβλέπεται να λειτουργήσει παράλληλα με την 
ισχύουσα διαδικασία για το έτος 2014 και αποκλειστικά 
με το νέο σύστημα από 1-1-2015. 

Β. ΧΡΗΜΑΤΟΔΟΤΗΣΗ ΔΗΜΟΣΙΩΝ ΕΠΕΝΔΥΣΕΩΝ ΤΟΥ 
ΕΠΟΜΕΝΟΥ ΟΙΚΟΝΟΜΙΚΟΥ ΕΤΟΥΣ 2014 

Β.1.Έγκριση χρηματοδοτήσεων και πληρωμών σε βά¬ 
ρος των πιστώσεων του έτους 2014. 

1.1. Το πρόγραμμα δημοσίων επενδύσεων που θα εκτε¬ 
λεστοί κατά το προσεχές έτος, θα προσδιορισθεί: α) 
με την απόφαση του Υπουργού Ανάπτυξης και Αντα¬ 
γωνιστικότητας που θα εκδοθεί στις αρχές του 2014, 
κατ'εξουσιοδότηση των διατάξεων της παραγράφου 
2 του άρθρου 9 του Ν. 4205/6.11.13 (ΦΕΚ 242), συνολικά 
για όλα τα έργα του ΠΔΕ για την ανάληψη ετήσιας 
υποχρέωσης καθώς και προέγκριση για την ανάληψη 
υποχρέωσης έναντι του Προϋπολογισμού Δημοσίων 
Επενδύσεων του επόμενου έτους 2015 και β) με τις 
συλλογικές αποφάσεις με τις οποίες θα καθορίζονται 
τα έργα, οι ετήσιες πιστώσεις τους και η τριμηνιαία 
κατανομή αυτών. 

Μετά την έκδοση της ως άνω απόφασης του Υπουρ¬ 
γού Ανάπτυξης και Ανταγωνιστικότητας και μέχρι να 
πραγματοποιηθεί η έκδοση των επιμέρους συλλογικών 
αποφάσεων έτους 2014, για να εξασφαλισθεί η ομαλή, 
χωρίς διακοπή, συνέχιση της εκτέλεσης των έργων του 
προγράμματος, παρέχονται με την απόφαση αυτή οι 
ακόλουθες εγκρίσεις χρηματοδότησης και πληρωμών 
σε βάρος των πιστώσεων του προσεχούς έτους 2014: 

Κάθε έργο και μελέτη ΠΔΕ που περιλαμβάνεται στις 
συλλογικές αποφάσεις ΣΑΕ, ΣΑΜ, ΣΑΕΠ, ΣΑΜΠ, ΣΑ/0 
ΣΑ/1, ΣΑ/3, ΣΑ/5, ΣΑ/6, ΣΑ/7, ΝΑ/ 3 του έτους 2013 και 
δεν αποπερατώθηκε ή δεν αποπληρώθηκε στο έτος 
αυτό, μπορεί να χρηματοδοτηθεί το επόμενο έτος με 
τη διαδικασία της προκαταβολής. Το ποσό με το οποίο 
δύναται να χρηματοδοτηθεί το έργο με αυτή τη διαδι¬ 
κασία υπολογίζεται από τη σχέση: 

Α=Υπόλοιπο προς αποπεράτωση (στοιχείο της ΣΑΕ 
του 2013) μείον πίστωση του 2013 (στοιχείο της ΣΑΕ ) 

Β= 20% της πίστωσης του 2013 

Το μικρότερο εκ των ανωτέρω Α ή Β + το υπόλοιπο 
του έργου(πίστωση του 2013 μείον κατανομή του 2013)+ 
το ανεκτέλεστο του έργου(κατανομή του 2013 μείον 
πληρωμή του 2013) με την προϋπόθεση να επαρκεί στο 
υπόλοιπο του Π/Υ του. 

Κάθε έργο και μελέτη Συγχρηματοδοτούμενου Σκέ¬ 
λους που περιλαμβάνεται στις ΣΑΕ, ΣΑΜ, ΣΑΕΠ, ΣΑ/2, 
ΣΑ/4, ΣΑ/8, ΣΑ/9, ΝΑ/8 του έτους 2013 και δεν αποπε¬ 
ρατώθηκε ή δεν αποπληρώθηκε στο έτος αυτό, μπορεί 
να χρηματοδοτηθεί το επόμενο έτος με τη διαδικασία 
της προκαταβολής. Το ποσό με το οποίο δύναται να 
χρηματοδοτηθεί το έργο με αυτή τη διαδικασία υπο¬ 
λογίζεται από τη σχέση: 

Α=Υπόλοιπο προς αποπεράτωση (στοιχείο της ΣΑΕ 
του 2013) μείον πίστωση του 2013 (στοιχείο της ΣΑΕ ) 

Β= 30% της πίστωσης του 2013 

Το μικρότερο εκ των ανωτέρω Α ή Β + το υπόλοιπο 
του έργου(πίστωση του 2013 μείον κατανομή του 2013)+ 
το ανεκτέλεστο του έργου(κατανομή του 2013 μείον 
πληρωμή του 2013) με την προϋπόθεση να επαρκεί στο 
υπόλοιπο του Π/Υ του. 

Ειδικότερα για τα έργα του ΕΣΠΑ το ανεκτέλεστο 
του έργου (κατανομή του 2013 μείον πληρωμή του 
2013) μεταφέρεται ως υπόλοιπο στο λογαριασμό του 
και επομένως δεν υπολογίζεται εκ νέου στο πλαφόν 
της προκαταβολής. 

Προϋπόθεση εφαρμογής των ανωτέρω εγκρίσεων εί¬ 
ναι ότι η διάθεση των πιστώσεων θα γίνεται ύστερα 
από υποβολή αιτημάτων και θα είναι σύμφωνη με τους 
ειδικούς όρους που τυχόν υπάρχουν. Κάθε αναγκαία 
επαύξηση προϋπολογισμού ή πιστώσεων ή τροποποίηση 
όρων, πρέπει να προταθεί από τα Υπουργεία και τις 
Περιφέρειες για έγκριση με τις συλλογικές αποφάσεις 
του έτους 2014, μέσα στις προθεσμίες που θα τεθούν 
με την Εγκύκλιο κατάρτισης του ΠΔΕ 2014. 

Όλες οι ανωτέρω εγκρίσεις έχουν προθεσμία μέχρι 
την έκδοση κάθε συλλογικής απόφασης οπότε, για τη 
συγκεκριμένη απόφαση που εκδόθηκε, ισχύουν οι πι¬ 
στώσεις και διατάξεις αυτής. 

Η χρηματοδότηση των νέων έργων θα γίνει μετά την 
έγκριση της ένταξης αυτών στο ΠΔΕ έτους 2014. 

1.2. Η ευθύνη της σωστής εφαρμογής της ανωτέρω 
παραγράφου Β1.1. θα πρέπει να ελέγχεται απαραίτητα 
από τους Γενικούς Γραμματείς των φορέων και τους Πε¬ 
ριφερειάρχες κατόπιν εισηγήσεων των υπηρεσιών που 
έχουν την αρμοδιότητα στην έκδοση των Συλλογικών 
Αποφάσεων, στην έκδοση των αποφάσεων κατανομών 
ή εντολών χρηματοδότησης και έκδοσης επιταγών. 

Παρεκκλίσεις, ενδέχεται να οδηγήσουν σε καταλογι¬ 
σμούς των ποσών που θα διατεθούν. 

1.3/Εργα τα οποία θα χρηματοδοτηθούν σύμφωνα 
με τις εγκρίσεις της παραγράφου αυτής και δεν θα 
καλύπτονται με αντίστοιχη πίστωση από συλλογική 
απόφαση που θα εκδοθεί, πρέπει απαραιτήτως να τα¬ 
κτοποιηθούν εκ των υστέρων με ενέργεια και ευθύνη 
των αρμοδίων Φορέων. 

1.4. Οι Φορείς πρέπει να προσέχουν ιδιαίτερα, εφόσον 
κατά τη διάρκεια του έτους προτείνονται μεταβολές 
στις πιστώσεις των έργων, οι πληρωμές που έχουν ήδη 
γίνει να βρίσκονται εντός του ορίου των μεταβολών 

1.5. Η Τράπεζα της Ελλάδος εξουσιοδοτείται να εκτε- 
λεί, με ευθύνη των Υπουργείων, εντολές χρηματοδότη¬ 
σης εσωτερικού και εξωτερικού, σύμφωνα με αυτά που 
καθορίστηκαν ανωτέρω. Τα ποσά των χρηματοδοτή¬ 
σεων αυτών θα καταλογίσει εκ των υστέρων σε βάρος 
των πιστώσεων που θα εγκριθούν με τις συλλογικές 
αποφάσεις έτους 2014. 

Β2. Υπόλοιπα λογαριασμών προηγούμενου έτους 2013 

2.1. Διευκρινίζεται ότι τα υπόλοιπα της 31 Δεκεμβρίου 
2013 των λογαριασμών εξουσιοδότησης πληρωμής των 
έργων, μελετών και διοικητικών δαπανών που τηρούνται 
στην Τράπεζα της Ελλάδος και τα οποία θα ακυρωθούν 
σύμφωνα με την παράγραφο Α.4.1 της απόφασης αυτής, 
δεν επαναχορηγούνται στο νέο έτος. 

Η επανατροφοδότηση των λογαριασμών θα γίνει 
είτε με νέα χρηματοδότηση από τους λογαριασμούς 


των συλλογικών αποφάσεων ύστερα από πρόταση των 
φορέων και σύμφωνα με τη ισχύουσα διαδικασία είτε 
απευθείας από το Υπουργείο Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων, εφόσον 
απαιτηθεί. 

2.2. Υπενθυμίζεται, τέλος, ότι τα υπόλοιπα των λογα¬ 
ριασμών της 31 Δεκεμβρίου 2013 που τηρούνται στην 
Τράπεζα της Ελλάδος και έχουν διαχειριστή Νομικό 
Πρόσωπο Δημοσίου Δικαίου ή Δημόσιο Οργανισμό ή 
Δημόσια Επιχείρηση δεν ανακαλούνται και μεταφέ- 
ρονται στους νέους λογαριασμούς που ανοίγουν στο 
επόμενο οικονομικό έτος και οι πληρωμές από τους 
λογαριασμούς αυτούς συνεχίζονται μέχρι περατώσεως 
των έργων, άσχετα από το οικονομικό έτος καθόσον 
είτε έχουν βαρύνει τις πιστώσεις του ΠΔΕ κατά το έτος 
μεταφοράς τους στο Νομικό Πρόσωπο, είτε ακολου¬ 
θούν τις διατάξεις του κεντρικού λογαριασμού ΕΣΠΑ. 
Είναι αυτονόητο, ότι τα ανωτέρω Νομικά Πρόσωπα κ.λπ., 
πρέπει να ξαναγράψουν στον προϋπολογισμό τους του 
επομένου έτους τα υπόλοιπα αυτά, εφαρμόζοντας τις 
διατάξεις της απόφασης αριθ. 32965/23.5.53. 

2.3. Τα υπόλοιπα των λογαριασμών της 31.12.2013 της 
κατηγορίας 020.1 που τηρούνται στην Τράπεζα της Ελ¬ 
λάδος, σύμφωνα με τις διατάξεις για τον κεντρικό λο¬ 
γαριασμό ΕΣΠΑ δεν ανακαλούνται και οι πληρωμές από 
τους ίδιους λογαριασμούς θα συνεχιστούν το επόμενο 
έτος και θα βαρύνουν τις πιστώσεις και τον προϋπολο¬ 
γισμό του ΠΔΕ έτους 2014. 

2.4. Πρέπει να προσεχτεί ιδιαίτερα από τους φορείς 
ώστε οι πιστώσεις των εν λόγω έργων για το έτος 2014 
να συμπεριλαμβάνουν και τα μεταφερόμενα υπόλοιπα 
των λογαριασμών. 

2.5. Τα αδιάθετα υπόλοιπα λογαριασμών έργων που 
έχουν αποπερατωθεί πρέπει υποχρεωτικά με ευθύνη 
του φορέα που εποπτεύει τα Νομικά Πρόσωπα - ΑΕ 
δημοσίου να επιστραφούν στο Λογαριασμό (231) «Αδιά¬ 
θετα υπόλοιπα Νομικών Προσώπων παρελθόντων οικο¬ 
νομικών ετών» με ΙΒΑΝ ΟΒ8501000233100100000231000 
που τηρείται στην Τράπεζα της Ελλάδος καθ’ όσον δεν 
επιτρέπεται να διατεθούν για σκοπούς άλλους πέραν 
αυτών για τους οποίους έχουν εγκριθεί μέσω των Συλ¬ 
λογικών Αποφάσεων. 

2.6. Τα αδιάθετα υπόλοιπα επιταγών της κατηγορί¬ 
ας λογαριασμών 231 Νομικών Προσώπων μπορούν να 
κατατίθενται είτε στον ως άνω λογαριασμό «Αδιάθετα 
υπόλοιπα παρελθόντων ετών» είτε στους λογαριασμούς 
σε βάρος των οποίων εκδόθηκαν οι επιταγές ανεξάρτη¬ 
τα από το χρόνο έκδοσης των επιταγών. Οι καταθέσεις 
αδιάθετων υπόλοιπων επιταγών που κατατίθενται σε 
λογαριασμούς της ανωτέρω κατηγορίας θα υπόκεινται 
στα οριζόμενα στο 20949/ΔΕ-3098/29-5-91 έγγραφό 
μας και όπως αυτό τροποποιήθηκε με την υπ’ αρ. 4118/ 
ΔΕ-649/29 Ιανουάριου 2007 απόφαση και εφ' όσον δεν 
αντληθούν εντός του επόμενου έτους από την κατάθε¬ 
ση, θα μεταφέρονται αυτόματα από την Τράπεζα Ελ¬ 
λάδος, στο λογαριασμό αδιάθετων υπολοίπων Νομικών 
Προσώπων παρελθόντων οικονομικών ετών. 

2.7. Τα αδιάθετα υπόλοιπα λογαριασμών έργων της 
κατηγορίας εξουσιοδότησης πληρωμής με υπόλογο δι¬ 
αχειριστή Φυσικό Πρόσωπο, με ευθύνη του Φορέα θα 
επιστρέφονται αντίστοιχα στο Λογαριασμό (020) «Αδιά¬ 
θετα υπόλοιπα Φυσικών Προσώπων παρελθόντων οικο¬ 
νομικών ετών» με ΙΒΑΝ ΘΒ5901000233100200000020003 
που τηρείται στην Τράπεζα της Ελλάδος. 

Β3. Δαπάνες εξωτερικού 

3.1. Η διαδικασία πληρωμής των δαπανών εξωτερικού 
του Προγράμματος Δημ. Επενδύσεων έχει ως εξής: 

α) Η άντληση πιστώσεων δαπανών εξωτερικού γίνεται: 

ί) με την απ’ ευθείας αποστολή της εγγράφου εντο¬ 
λής από τους ενδιαφερομένους φορείς στις αρμόδιες 
υπηρεσίες της Τράπεζας της Ελλάδας για την εκτέλεση 
της πληρωμής στο εξωτερικό, συνοδευόμενη από τα 
απαραίτητα δικαιολογητικά. 

ϋ) Με την υποβολή αντίστοιχων κατανομών χρηματο¬ 
δότησης από τους αρμόδιους Φορείς προς την Τράπεζα 
της Ελλάδας στην κατηγορία των εξουσιοδοτήσεων 
πληρωμής χωρίς υπόλογο, στο συγκεκριμένο έργο του 
Προγράμματος Δημοσίων Επενδύσεων, για οποιαδή¬ 
ποτε δαπάνη που αφορά εφόδια, αμοιβές κ.λπ. από το 
εξωτερικό. 

Στην ανωτέρω κατανομή χρηματοδότησης θα ανα- 
φέρεται η υποχρέωση της Τράπεζας της Ελλάδας να 
ενεργεί για την τακτοποίηση τυχόν ανακλήσεων αδια¬ 
θέτων υπολοίπων και επιστροφών τρεχούσης χρήσεως 
που θα προκύψουν. 

Γ. ΛΕΙΤΟΥΡΓΙΑ ΚΕΝΤΡΙΚΟΥ ΛΟΓΑΡΙΑΣΜΟΥ ΕΣΠΑ 

1.1. Σύμφωνα με τις προβλέψεις του εδαφίου της παρ.22 
του παραρτήματος III του Ν. 3845/2010 (ΦΕΚ 65/Α') συ- 
στήθηκε στην Τράπεζα της Ελλάδος (κεντρικό κατάστη¬ 
μα) υπό το λογαριασμό διαθεσίμων του Ελληνικού Δημο¬ 
σίου (28) Λογαριασμός Ταμειακής Διαχείρισης με τίτλο 
Ε.Δ- ΕΘΝΙΚΗ ΣΥΓΧΡΗΜΑΤΟΔΟΤΗΣΗ ΤΩΝ ΔΙΑΡΘΡΩΤΙ¬ 
ΚΩΝ ΤΑΜΕΙΩΝ ΚΑΙ ΤΟΥ ΤΑΜΕΙΟΥ ΣΥΝΟΧΗΣ και αριθ¬ 
μό 23/200850. Με την με αριθμ. 2/51571/0020/30.07.2010 
κοινή υπουργική απόφαση καθορίζονται οι διαδικασίες 
κίνησης του ανωτέρω λογαριασμού. 

Στόχος της λειτουργίας του Κεντρικού Λογαριασμού 
ΕΣΠΑ είναι η στοχευμένη και ταχεία χρηματοδότηση 
των συγχρηματοδοτούμενων έργων του ΕΣΠΑ σύμφωνα 
με την πρόοδο υλοποίησής τους ώστε να εξασφαλίζεται 
απρόσκοπτα και χωρίς καθυστερήσεις, η είσπραξη της 
αντίστοιχης κοινοτικής συνδρομής. 

Οι βασικές αλλαγές που επέρχονται στη διαδικασία 
χρηματοδότησης των συγχρηματοδοτούμενων έργων 
με τη λειτουργία του Κεντρικού Λογαριασμού ΕΣΠΑ 
περιγράφονται αναλυτικά στον οδηγό λειτουργίας του 
Κεντρικού Λογαριασμού ΕΣΠΑ. 

1.2. Ο Κεντρικός Λογαριασμός ΕΣΠΑ εφαρμόζεται για 
όλα τα έργα του Προγράμματος Δημοσίων Επενδύσε¬ 
ων που είναι ενταγμένα σε ΣΑ/8 και ΣΑ/9. Οδηγίες για 
τη χρηματοδότηση και τη διενέργεια πληρωμών που 
αφορούν τα έργα του ΕΣΠΑ και του Ταμείου Συνοχής 
περιέχονται στον Οδηγό Λειτουργίας του Κεντρικού 
Λογαριασμού ΕΣΠΑ. 

1.3. Εξαιρούνται τα έργα που είναι συγχρηματοδοτού- 
μενα από άλλους πόρους της Ευρωπαϊκής Ένωσης, πλην 
των ανωτέρω Ταμείων. Τα έργα αυτά έχουν απενταχθεί 
από τις ΣΑ/8 και ΣΑ/9 και έχουν ενταχθεί σε ΣΑ/2 και 
ΣΑ/4 αντίστοιχα. 

Επίσης, στις ΣΑ/2 και ΣΑ/4 μεταφέρονται ως νέα ενά- 
ριθμα τα ποσά των αποφάσεων ένταξης που αφορούν 
στον Προϋπολογισμό Π2. 

1.4. Εξαιρούνται επίσης τα έργα του Επιχειρησιακού 
Προγράμματος Αγροτικής Ανάπτυξης του Υπουργείου 
Αγροτικής Ανάπτυξης και Τροφίμων (ΣΑΕ 082/8, ΣΑΕ 
282/8, ΣΑΕ 081/8, ΣΑΜ 081/8), καθώς και του Επιχειρησι¬ 


ακού Προγράμματος Αλιείας (ΣΑΕ 086/8) (αρμοδιότητας 
ΟΠΕΚΕΠΕ), τα οποία θα εξακολουθήσουν να παραμέ¬ 
νουν στις ΣΑ/8. 

Δ. ΕΝΕΡΓΕΙΕΣ ΤΡΑΠΕΖΑΣ ΤΗΣ ΕΛΛΑΔΟΣ ΜΕ ΤΗ ΛΗΞΗ 
ΤΟΥ ΟΙΚΟΝΟΜΙΚΟΥ ΕΤΟΥΣ 

Δ.1 Ανάκληση υπολοίπων λογαριασμών δημοσίων 
επενδύσεων 

1.1. Για την ανάκληση των αδιαθέτων υπολοίπων της 
χρηματοδότησης εσωτερικού του οικονομικού έτους 
που λήγει, η Τράπεζα της Ελλάδος (κεντρικό, υποκα¬ 
ταστήματα και πρακτορεία) πρέπει την 31 Δεκεμβρίου 
2013 αμέσως μετά το τέλος των συναλλαγών, να μετα¬ 
φέρει όλα τα υπόλοιπα των λογαριασμών κατηγορίας 
εξουσιοδότησης πληρωμής, τόσο των έργων κ.λπ. όσο 
και των λογαριασμών των συλλογικών αποφάσεων, σε 
λογαριασμό δημοσίων επενδύσεων που έχει ανοιχθεί 
στο κεντρικό κατάστημα με τίτλο «Υπουργείο Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων - Λογαριασμός ακυρωθεισών εξουσιοδοτήσεων 
πληρωμής». Ο λογαριασμός αυτός, αμέσως μετά τη συμ¬ 
φωνία των υπολοίπων που ακυρώθηκαν, θα μηδενισθεί 
από την Τράπεζα χωρίς επαναφορά των υπολοίπων 
αυτών στους λογαριασμούς από τους οποίους ανα¬ 
κλήθηκαν. 

Κατά παρέκκλιση των ανωτέρω τα υπόλοιπα των λο¬ 
γαριασμών του έργου με κωδικό 2007ΣΕ26900000 και 
τίτλο «Δωρεάν κρατική αρωγή για επισκευές ή ανα- 
κατασκευές πυρόπληκτων κτιρίων από τις πυρκαγιές 
Ιουνίου, Ιουλίου, Αυγούστου 2007 σε περιοχές των Νο¬ 
μών Ηλείας, Μεσσηνίας, Λακωνίας, Αρκαδίας, Κορινθίας, 
Εύβοιας, Αττικής, Αιτ/νίας, Μαγνησίας, Αχαΐας, Αργολί¬ 
δας, Λάρισας, Άρτας, Θεσπρωτίας, Ζακύνθου, Φθιώτιδας, 
Κεφαλληνίας και Βοιωτίας» θα μεταφέρονται στο Λογα¬ 
ριασμό «ΕΔ Συνεισφορές Φορέων για την εκτέλεση έρ¬ 
γων ανασυγκρότησης» αρ. 234800/1 από όπου προήλθαν 
από κατάθεση της Δ/νσης Λογαριασμών Δημοσίου Δ24 
του Υπ. Οικονομικών μετά την κατάργηση του Ειδικού 
Ταμείου Αντιμετώπισης Εκτάκτων Αναγκών (Ε.Τ.Α.Ε.Α.), 
με κοινοποίηση της ενέργειας αυτής από την Τράπεζα 
της Ελλάδος: α) στη Δ/νση Δημοσίων Επενδύσεων του 
ΥΠΑΑΥΜΔ, β) στη Δ/νση Δ24 του Υπ. Οικονομικών και 
γ) στη Δ/νση Κοινωνικής Πολιτικής του Υπ. Οικονομικών. 

Ομοίως θα αντιμετωπισθούν και τα έργα του ΠΔΕ των 
Συλλογικών Αποφάσεων ΣΑΕΠ 401, ΣΑΕΠ 426, ΣΑΕΠ 466 
οι πιστώσεις των οποίων προέρχονται από την ίδια πηγή 
χρηματοδότησης και οι λογαριασμοί τους ανήκουν στην 
κατηγορία εξουσιοδότησης πληρωμής (δηλαδή, έχουν 
υπόλογο διαχειριστή φυσικό πρόσωπο) 

1.2. Τα υπόλοιπα των άλλων λογαριασμών δηλαδή: α) 
των έργων τα οποία έχουν διαχειριστή Ν.Π.Δ.Δ. ή Ν.Π.Ι.Δ 
ή Δημόσιο Οργανισμό, β) των έργων που έχουν εντα¬ 
χθεί στην κατηγορία «λοιποί λογαριασμοί» και γ) των 
λογαριασμών 20.1 των έργων ΕΣΠΑ δεν θα υποστούν 
μεταβολή, εκτός της μεταφοράς τους "εις νέον" σύμ¬ 
φωνα με τα καθιερωμένα. 

Δ.2. Ειδικά θέματα 

2.1. Κατά τα προβλεπόμενα στο Νόμο 3614 ΦΕΚ 267/3- 
12-07 άρθρο 14 παρ. 12 «Οι αποφάσεις εγκρίσεων έργων 
- μελετών του ΠΔΕ που εκδίδονται κατά τη διάρκεια 
του έτους (προεγκρίσεις) έχουν την ίδια ισχύ με τις 
Συλλογικές Αποφάσεις έργων - μελετών (ΣΑΕ, ΣΑΜ) και 
δεν απαιτείται η έκδοση ΣΑ στο τέλος του έτους. Ο 
απολογισμός έτους του ΠΔΕ θα περιλαμβάνει στοιχεία 

των ΣΑ έργων - μελετών, των αποφάσεων εγκρίσεων 
(προεγκρίσεις) και στοιχεία πληρωμών της Τράπεζας 
της Ελλάδος». 

2.2. Οι διορισμένοι διαχειριστές των λογαριασμών, αν 
δεν αντικατασταθούν με ειδική απόφαση, θα παραμεί¬ 
νουν και κατά το νέο οικονομικό έτος και θα ενεργούν 
αναλήψεις με νέο στέλεχος επιταγών που θα χορηγηθεί 
από την Τράπεζα της Ελλάδος. 

2.3. Επιταγές που θα εκδοθούν μέχρι τις 31 Δεκεμβρί¬ 
ου 2013 και δεν θα εξοφληθούν μέχρι την ημερομηνία 
αυτή, δεν θα εξοφλούνται μεταγενέστερα παρά μόνον 
μετά από νέα χρηματοδότηση και η σχετική δαπάνη 
θα βαρύνει τις πιστώσεις του νέου οικονομικού έτους 
εφόσον πληρούνται οι προϋποθέσεις του κεφαλαίου Β.Ι., 
παράγραφος Ι.Ι.της παρούσας απόφασης. 

2.4. Οι Υπόλογοι διαχειριστές κατηγορίας 020, των 
οποίων τα έργα υπάγονται σε διαφορετικό Υπουργείο 
απ’ αυτό που ανήκουν σήμερα, θα παραλάβουν μέσα στο 
2014 νέες επιταγές από την ΤτΕ και θα κληθούν να επι¬ 
στρέφουν όλα τα λευκά φύλλα που έχουν στην κατοχή 
τους προκειμένου να κλείσουν οι παλαιοί λογαριασμοί 
Προς τούτο πρέπει να επικοινωνήσουν έγκαιρα με τις 
Υπηρεσιακές Μονάδες της Τράπεζας της Ελλάδος όπου 
τηρούνται οι λογαριασμοί τους. 

Τονίζεται ιδιαίτερα ότι, οι αρμόδιες Υπηρεσίες πρέ¬ 
πει να μεριμνήσουν για την έγκαιρη, και μάλιστα μέσα 
στο μήνα Δεκέμβριο 2013, εξόφληση λογαριασμών που 
αφορούν σε δαπάνες του λήγοντος έτους που έχουν 
εκκαθαρισθεί. Επίσης να μεριμνήσουν για την έγκαιρη 
εξόφληση τυχόν διοικητικών δαπανών είτε με τακτική 
πληρωμή είτε με ανάληψη προκαταβολής. 

2.5. Σας γνωρίζουμε ότι σε περιπτώσεις συγχωνεύσε¬ 
ων, μετονομασιών και δημιουργίας νέων Υπουργείων κα¬ 
θώς και αλλαγών στις αρμοδιότητες πολλών δημοσίων 
φορέων προκύπτουν με το νέο οικονομικό έτος αλλα¬ 
γές στους λογαριασμούς του Προγράμματος Δημοσίων 
επενδύσεων που τηρούνται στην Τράπεζα της Ελλάδος. 

Ιδιαίτερη προσοχή απαιτείται στην κατηγορία των 
Νομικών Προσώπων Κ.Α. 231 και 20.1 που πρόκειται να 
αλλάξουν κωδικό λογαριασμού, δεδομένου ότι τα υπό¬ 
λοιπα των λογαριασμών αυτής της κατηγορίας δεν 
ανακαλούνται στο τέλος του οικονομικού έτους. Στους 
νέους λογαριασμούς που ανοίγουν στο επόμενο οικο¬ 
νομικό έτος θα μεταφέρονται τα υπόλοιπα των παλαιών 
λογαριασμών. Προβλήματα προκύπτουν στις κυκλοφο¬ 
ρούσες επιταγές που παρέλαβαν οι δικαιούχοι μέσα 
στο προηγούμενο οικονομικό έτος αλλά δεν πρόλαβαν 
να τις εξοφλήσουν μέχρι την αντικατάσταση του λο¬ 
γαριασμού με νέο. 

Στις περιπτώσεις αυτές η Τράπεζα της Ελλάδος υπο- 
χρεούται σε περαιτέρω ρύθμιση, σε συνεργασία με τις 
επί μέρους Υπηρεσιακές της Μονάδες και τους Φορείς, 


προκειμένου να δοθούν λύσεις για την άμεση εξόφληση 
των εν λόγω επιταγών. 

2.6. Οι αρμόδιες Υπηρεσίες των Φορέων πρέπει να 
αποστείλουν στην ΤτΕ λίστα με τους εν ενεργεία 
υπολόγους ώστε να συνδεθούν και να λαμβάνουν ηλε¬ 
κτρονικά θχίΓαίί πληρωμών. Απαραίτητη προϋπόθεση, 
η σύνδεσή τους να γίνει με ένα επιλεγμένο «υπηρεσι¬ 
ακό» λογαριασμό θ-πιαίΙ, κατά προτίμηση της Δ/νσης 
Οικονομικού του κάθε φορέα. Η Δ/νση Οικονομικού ή 
ο υπόλογος θα αναλάβει την ευθύνη να διαβιβάζει το 
θχίΓαίί στις ΥΔΕ, Ελεγκτικό Συνέδριο κ.λπ. 

Σε εφαρμογή της 14625/27 Ιουνίου 2012 οδηγίας του 
Υπουργείου Διοικητικής Μεταρρύθμισης και Ηλεκτρο¬ 
νικής Διακυβέρνησης με θέμα «Χρήση ηλεκτρονικού τα¬ 
χυδρομείου και αριθμού Διαδικτυακής Ανάρτησης (ΑΔΑ) 
για τη διακίνηση διοικητικών εγγράφων» οι εντολές κα¬ 
τανομών προς την Τράπεζα της Ελλάδος θα αναρτώ- 
νται στο «Διαύγεια» η σε άλλους επίσημους ιστότοπους. 
Αντίγραφο αυτών που θα προσκομίζεται στις ΥΔΕ με τα 
λοιπά δικαιολογητικά από τους υπολόγους, θα γίνεται 
αποδεκτό. 

2.7. Σημειώνεται ότι με την Εγκύκλιο Αρ. 45/11.7.2011 
του ΙΚΑ (που έχει αναρτηθεί στη διαύγεια) καθίσταται 
υποχρεωτική η καταβολή των ασφαλιστικών εισφορών 
υπέρ ΙΚΑ-ΤΕΑΜ μέσω των Τραπεζών που έχουν συνδεθεί 
με το σύστημα ΟΙΑδϋΕΒΙΤ (ΔΙΑΣ ΑΕ). 

Διευκρινίζεται ότι στις περιπτώσεις αυτές οι υπόλογοι 
θα πρέπει να ζητούν συγκεκριμένες οδηγίες από την 
Τ ράπεζα της Ελλάδος 

2.8. Σύμφωνα με τις διατάξεις της κοινής υπουργικής 
απόφασης με αριθμ. 44009/ΔΕ 5154 (ΦΕΚ 2595/15.10.2013) 
«Καθορισμός τρόπου πληρωμής των δαπανών δημοσίων 
επενδύσεων από τους λογαριασμούς των έργων που 
τηρούνται στην Τράπεζα της Ελλάδος μέσω ηλεκτρονι¬ 
κών εντολών». Ο τρόπος πληρωμής δαπανών δημοσίων 
επενδύσεων αντικαθιστά όλους τους άλλους τρόπους 
πληρωμής των ανωτέρω δαπανών, από την 1.1.2015. Πλη¬ 
ρωμές με άλλους τρόπους μετά τη ημερομηνία αυτή 
(επιταγές, έγγραφα, κ.λπ.) διενεργούνται μόνο για την 
χορήγηση προκαταβολών και την πληρωμή των δαπα¬ 
νών εξωτερικού χωρίς χρονικό περιορισμό καθώς και 
σε εξαιρετικές περιπτώσεις οι οποίες καθορίζονται με 
όμοια απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιαΜ: ννβόπ3δίβΓ.βί@βί.9Γ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020328823 1 2 1 30008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































